Jozef Chovanec (tréner)

Jozef Chovanec (* 7. marec 1960, Dolné Kočkovce) je bývalý úspešný československý futbalista slovenského pôvodu. Na svojom konte má 52 reprezentačných štartov za Česko-Slovensko. Odohral celkovo 382 ligových zápasov v československej, prípadne českej lige a vsietil v nich 59 gólov. Neskôr začal pôsobiť aj ako tréner, manažér i prezident klubu. Jeho činnosť je spojená najmä s klubom AC Sparta Praha a úspechy dosiahol aj ako tréner českého národného tímu.

Život 
Futbalové začiatky sú spojené s jeho rodnými Dolnými Kočkovcami, neskôr s blízkym púchovským klubom. Už medzi „gumármi“ sa začali prejavovať jeho fyzické danosti a cieľavedomosť.

Na Letnú ho priviedol už ako osemnásťročného jeho strýko a stabilný hráč Sparty František Chovanec. Prvýkrát si súťažne vyskúšal klubový  dres v roku 1978. Môžeme tvrdiť, že od tohto roku pôsobí ako hráč a neskôr tréner, či funkcionár v najznámejšom českom klube až do dnes. Čo sa týka hráčskej kariéry, výnimkou sú len dve sezóny odohrané v rámci povinnej vojenskej služby za klub Rudá Hvĕzda Cheb v rokoch 1979 – 81 a pôsobenie v holandskom veľkoklube PSV Eindhoven v rokoch 1989 – 91.

Za reprezentáciu Česko-Slovenska nastúpil dovedna 52-krát v období medzi rokmi 1984 až 1992. Na trávniku odohral v reprezentačnom drese dovedna 4489 minút a strelil 4 góly.

V poli hrával najmä na poste stredného obrancu, prípadne záložníka, na čo mal vďaka svojej robustnej postave a organizačno-tvorivým schopnostiam najväčšie predpoklady. Silnou stránkou Chovanca bolo aj rozohrávanie štandardných situácií, rohových kopov či zakladanie útočných akcií presnými prihrávkami zo zálohy.

Trénerskú kariéru začal v Sparte Praha. Pokračoval v Příbrami, Krasnodaru, aby sa opäť vrátil do svojho domovského klubu. Najskôr v sezóne 1994/95 nastúpil ešte ako hrajúci tréner. Neskôr už ako ostrieľaný tréner viedol klub k niekoľkým majstrovským titulom. Českú reprezentáciu viedol v rokoch 1998 až 2001. Od roku 2008 pôsobí ako športový manažér a hlavný tréner v AC Sparta Praha.

Hráčska kariéra 
1967 – 1970 Slovan Dolné Kočkovce
1970 – 1978 TJ Gumárne 1.mája Púchov
1978 – 1979 AC Sparta Praha
1979 – 1981 Rudá Hvězda Cheb
1981 – 1989 AC Sparta Praha
1989 – 1990 PSV Eindhoven
1990 – 1991 PSV Eindhoven – majster Holandska
1991 – 1995 AC Sparta Praha

1986 – bol zvolený za Hráča roku

Majster Česko-Slovenska 
Sezóna 1983/1984 – AC Sparta Praha
Sezóna 1984/1985 – AC Sparta Praha
Sezóna 1986/1987 – AC Sparta Praha
Sezóna 1987/1988 – AC Sparta Praha
Sezóna 1988/1989 – AC Sparta Praha
Sezóna 1992/1993 – AC Sparta Praha

Majster Česka 
Sezóna 1993/1994 – AC Sparta Praha

Trénerská kariéra 
Sezóna 1994/1995 – AC Sparta Praha – hráč aj tréner
Sezóna 1995/1996 – AC Sparta Praha – manažér
Sezóna 1996/1997 – AC Sparta Praha – tréner
Sezóna 1997/1998 – AC Sparta Praha – Tréner roku
Hlavný tréner českého národného tímu od januára 1998
Sezóna 2002/2003 – FK Marila Příbram
Sezóna 2005 – Kuban Krasnodar
Sezóna 2007/2008 – AC Sparta Praha
Sezóna 2008/2009 – AC Sparta Praha
Sezóna 2009/2010 – AC Sparta Praha
Sezóna 2010/2011 – AC Sparta Praha

Referencie

Externé odkazy 
fifa-štatistika hráča
 osobnosti.sk
sparta.cz  
worldfootball.net
spartaforever.cz

Česko-slovenskí futbalisti
Slovenskí futbalisti
Slovenskí futbaloví tréneri
Českí futbaloví tréneri
České osobnosti slovenského pôvodu
Osobnosti z Dolných Kočkoviec